sagorsarker/bangla-wikipedia huggingface dataset:
রায়ডাক নদী

রায়ডাক নদী (ভুটানে নাম ওয়াং ছু বা ওং ছু) হল ব্রহ্মপুত্র নদের একটি উপনদী। এটি একটি আন্তর্জাতিক নদী। এটি ভুটান, ভারত ও বাংলাদেশ রাষ্ট্রের মধ্যে দিয়ে প্রবাহিত হয়েছে।
ওয়াং ছু বা রায়ডাক নদীর উৎস হিমালয় পর্বতমালা। উচ্চগতিতে এই নদী থিম্পু ছু নামে পরিচিত। মূল নদীটি খরস্রোতা। প্রস্তরময় নদীপথে এটির গতি। থিম্পু ও পারো ছু নদীর মোহনার মধ্যে এই নদীর গতিপথ অত্যন্ত সংকীর্ণ। কিন্তু তারপর এই পথ বিস্তার লাভ করেছে। সেখানে এটি অত্যন্ত খাড়াই ঢালের মধ্যে দিয়ে প্রবাহিত হয়েছে। এরপর এটি দক্ষিণপূর্ব দিকে প্রবাহিত হয়ে একটি তুলনামূলকভাবে মুক্ত উপত্যকায় পড়েছে। কাছাকাছি পার্বত্য অঞ্চল থেকে একাধিক ছোটো নদী এসে এই নদীতে মিশেছ। পারো জংয়ের উজানে এই নদীর অন্যতম প্রধান উপনদী টা ছু এতে এসে বাম দিকে মিশেছে। পশ্চিম দিকে এই নদীর সঙ্গে মিশেছে হা ছু। তাশিছো জংয়ে নদীর সমুদ্রপৃষ্ঠ থেকে উঁচুতে। কিন্তু যেখানে এই নদী ডুয়ার্সে প্রবেশ করছে সেখানে এই উচ্চতা মাত্র ।
পশ্চিমবঙ্গের আলুপুরদুয়ার জেলায় ডুয়ার্সে প্রবেশ করার পর এই নদী কোচবিহার জেলার উপর দিয়ে প্রবাহিত হয়েছে। বাংলাদেশের কুড়িগ্রাম জেলায় রায়ডাক ব্রহ্মপুত্র নদে মিশেছে। এই অঞ্চলে এই নদীর নাম দুধকুমার নদী।
রায়ডাক নদীর গতিপথের একক দৈর্ঘ্য । তবে শাখা নদীগুলি নিয়ে শুধু ভুটানেই এই নদীর দৈর্ঘ্য ।
তৃতীয় ইয়াযদগারদ

তৃতীয় ইয়াজদিগার্দ (ফারসি: یزدگرد سوم) (ইয়াজদিগার্দ শব্দের অর্থ “দেবতার সৃষ্টি”) ছিলেন পারস্যের সাসানীয় সাম্রাজ্যের অষ্টাত্রিংশ ও শেষ জরথুষ্ট্রীয় সম্রাট (ইরানের সর্বশেষ সম্রাট হচ্ছেন মুহাম্মদ রেজা শাহ পাহলভী)। তিনি ৬৩২ খ্রিষ্টাব্দ থেকে ৬৫১ খ্রিষ্টাব্দ পর্যন্ত পারস্য সাম্রাজ্যের সম্রাট ছিলেন। তার পিতার নাম ছিল শাহরিয়ার যিনি ছিলেন সম্রাট দ্বিতীয় খসরুর এক পুত্র। সম্রাট তৃতীয় ইয়াজদিগার্দের শাসনামলে পারস্য সাম্রাজ্য অনেক দুর্বল হয়ে উঠে। ইয়াজদিগার্দের সিংহাসন আরোহণের এক বছর পর পারস্য সাম্রাজ্যে মুসলিম আরবরা খলিফা আবু বকর (رضي الله عنه)-এর অধীনে সামরিক অভিযান চালায়। ৬৫১ খ্রিষ্টাব্দে খলিফা ওমর ইবনে আল-খাত্তাব (رضي الله عنه)-এর শাসনামলে তৃতীয় ইয়াজদিগার্দের পতন হয়, যার ফলে পারস্য সাম্রাজ্য ইসলামী খিলাফতের অধীনে আসে।
মোবাইল ব্যাংকিং ব্যবহারকারী দেশের তালিকা

এটি মোবাইল ব্যাংকিং ব্যবহারকারী দেশসমূহের তালিকা যা বিগত তিন মাসে মোবাইল ব্যাংকিং পদ্ধতি ব্যবহারকারী জনগোষ্ঠীর শতকরা পরিমাণের ভিত্তিতে নির্ণিত। এই উপাত্তের উৎস হচ্ছে ২০১২ সালে বেইন এন্ড কোম্পানি কর্তৃক পরিচালিত জরিপ।
"উল্লেখ্য যে", বৃহদার্থে মোবাইল ব্যাংকিং-এর সংজ্ঞানুসারে, আফ্রিকান জাতিগোষ্ঠীতে, যেমন কেনিয়া অধিক হারে ব্যবহার করে থাকে; ২০১১ সারের তথ্যানুসারে কেনিয়ার ৩৮% অধিবাসী 'M-Pesa'-এর গ্রাহক।
আজমত রানা

আজমত রানা (; ৩ নভেম্বর ১৯৫১ - ৩০ মে ২০১৫) পাঞ্জাবের লাহোরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৮০ সালে পাকিস্তান ক্রিকেট দলের সদস্য হিসেবে তিনি একটিমাত্র টেস্টে অংশগ্রহণ করার সুযোগ পান।
ঘরোয়া প্রথম-শ্রেণীর পাকিস্তানি ক্রিকেটে মুসলিম কমার্শিয়াল ব্যাংক, পাকিস্তান ইন্টারন্যাশনাল এয়ারলাইন্স, পাঞ্জাব ও ভাওয়ালপুরের প্রতিনিধিত্ব করেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন তিনি। এছাড়াও, মাঝে-মধ্যে উইকেট-রক্ষণেরও দায়িত্ব পালন করতেন।
সমগ্র খেলোয়াড়ী জীবনে প্রথম-শ্রেণীর ক্রিকেটে ৯৪ খেলায় অংশ নেন। ৪৭.৬২ গড়ে ৬,০০১ রান তোলেন। এছাড়াও তিনি ১৭টি লিস্ট এ ক্রিকেটে অংশ নিয়েছেন। ৪০.১৮ গড়ে ৪৪২ রান তোলেন তিনি। ঘরোয়া ক্রিকেটে সাফল্য লাভের প্রেক্ষিতে ১৯৭৯-৮০ মৌসুমে অস্ট্রেলিয়ার বিপক্ষে টেস্ট খেলার জন্য দল নির্বাচকমণ্ডলী তাকে নির্বাচিত করে। সাবেক টেস্ট ক্রিকেটার শাফকাত রানা, সুলতান রানা ও আন্তর্জাতিক আম্পায়ার শাকুর রানা তার বড় ভাই।
১৯৭৮ সালে ভারতের বিপক্ষে দুইটি একদিনের আন্তর্জাতিকে দলের প্রতিনিধিত্ব করেন। ১৩ অক্টোবর, ১৯৭৮ তারিখে শিয়ালকোটে ভারতের বিপক্ষে তার ওডিআই অভিষেক ঘটে। ৩ নভেম্বর শাহিওয়ালে আরও একটি ওডিআইয়ে অংশ নেন। এরপর ১৮ মার্চ, ১৯৮০ তারিখে আজমত রানা অস্ট্রেলিয়ার বিপক্ষে লাহোরে একটিমাত্র টেস্টে অংশ নেয়ার সুযোগ লাভ করেন। একমাত্র ইনিংসে ৪৯ রান করেন। অনেকের মতো তিনিও পাকিস্তানের পক্ষে একটিমাত্র টেস্টে প্রতিনিধিত্ব করার সুযোগ পেয়েছেন।
হৃদযন্ত্র ক্রীয়ায় আক্রান্ত হয়ে ৩০ মে, ২০১৫ তারিখে ৬৪ বছর বয়সে লাহোরে আজমত রানা’র দেহাবসান ঘটে।
ছাড়পত্র (কাব্যগ্রন্থ)

ছাড়পত্র সুকান্ত ভট্টাচার্য রচিত ১৯৪৮ সালে প্রকাশিত বাংলা কাব্যগ্রন্থ। এই গ্রন্থের কবিতাগুলো রচিত হয় ১৯৪৩ থেকে ১৯৪৭ সালের মধ্যে। মাত্র একুশ বছর বয়সে সুকান্ত মারা যাবার কিছুদিন পূর্বে এই কাব্যগ্রন্থ প্রকাশিত হয়।
সুকান্ত যখন রোগাক্রান্ত হয়ে শয্যাশায়ী, ঠিক সে মুহুর্তেও তার সাহিত্যচর্চার ব্যাঘাত ঘটে নি | অসুস্থ অবস্থায় নিজেদের ঘরের সিঁড়ি দেখে শোষক শ্রেণী আর শোষিতের প্রতিক বানিয়ে লিখলেন "সিঁড়ি" | এভাবে এ কাব্যগ্রন্থের "চিল", "সিগারেট" ও "চারাগাছ" লিখলেন তিনি | যেগুলো দিয়ে এই কাব্যগ্রন্থ "ছাড়পত্র".।
কাব্যগ্রন্থটিতে মোট ৩৭টি কবিতা স্থান পেয়েছে।
নীলফামারী সরকারি মহিলা কলেজ

নীলফামারী সরকারি মহিলা কলেজ নীলফামারী সদর উপজেলার একটি শিক্ষাপ্রতিষ্ঠান। এখানে উচ্চ মাধ্যমিক এবং স্নাতক (পাস) শ্রেণী পড়ান হয়।
নীলফামারী সরকারি মহিলা কলেজ ১৯৭২ সালে প্রতিষ্ঠিত হয়। এবং ১৯৮৪ সালে জাতীয়করণ করা হয়।
উত্তর বাংলার প্রত্যন্ত মহকুমা শহর নীলফামারী শিক্ষা-সংস্কৃতির উৎসভূমি হলেও স্বাধীনতা-পূর্ব কোন মহিলা মহাবিদ্যালয় স্থাপিত হয়নি। নারী শিক্ষার সম্প্রসারণে স্থানীয় বিদ্যোৎসাহী ব্যক্তিত্বের অভিলাষে ও তৎকালীন স্বাধীনতা-উত্তর জনপ্রতিনিধিদের সহযোগিতায় ১৯৭২ সনের ১ জুলাই অনানুষ্ঠানিকভাবে নারী শিক্ষার জন্য মহিলা মহাবিদ্যালয় স্থাপনের সিদ্ধান্ত গৃহীত হয়। তারই পরিপ্রেক্ষিতে ১৯৭২ সনের ১৪ আগস্ট সোমবার বিকেল ৫.০০ টায় সরকারি উচ্চ বিদ্যালয়ের হলরুমে নীলফামারী সরকারি মহিলা মহাবিদ্যালয়ের উদ্বোধনী সভা অনুষ্ঠিত হয়। উদ্বোধনী সভার সর্বসম্মত সিদ্ধান্তে সরকারি বালিকা উচ্চ বিদ্যালয়ে শ্রেণিপাঠের আয়োজন করার সিদ্ধান্ত গৃহীত হয়। সভার প্রস্তাবক ছিলেন এডভোকেট মোঃ জোনাব আলী এবং সভাপতি ছিলেন নীলফামারী সরকারি কলেজের অধ্যক্ষ মোঃ মোশাররফ হোসেন। নীলফামারী মহিলা মহাবিদ্যালয় সরকারি বালিকা উচ্চ বিদ্যালয় ভবন হতে পুরাতন মুসলিম বোর্ডিং ভবনে নির্ধারিত স্থায়ী জায়গায় ১০ মার্চ ১৯৭৩ ইং তারিখের মধ্যে স্থানান্তরিত হয়। মহাবিদ্যালয়ের সীমানা প্রাচীর পশ্চিম প্রান্তসীমা ব্যতিরেকে ১৯৭৩ সালের মধ্যেই সম্পন্ন হয়।
১৯৮৪ সালের ২২ জানুয়ারি প্রতিষ্ঠানটি জাতীয়করণের ঘোষণা হলেও জাতীয়করণের কাজটি সুসম্পন্ন হয় ০১ নভেম্বর ১৯৮৪ সালে। নীলফামারী মহকুমা শহরের প্রাচীনতম বিদ্যাপীঠ নীলফামারী সরকারি উচ্চ বিদ্যালয়। এই বিদ্যালয়ে হিন্দু ও মুসলিম ছাত্রদের সুষ্ঠু শিক্ষা ব্যবস্থাপনার লক্ষ্যে দুটি ছাত্রাবাস নির্মিত হয়। সেই মুসলিম ছাত্রাবাসে পরবর্তীতে প্রতিষ্ঠা পায় নীলফামারী সরকারি বালিকা উচ্চ বিদ্যালয় এবং সময়ের চক্রে এই মুসলিম ছাত্রাবাসটি পরিণত হয় নীলফামারী সরকারি কলেজে। এরপর বিবর্তনে নীলফামারী সরকারি কলেজ ছাত্রাবাস, নীলফামারী রাবেয়া বালিকা বিদ্যানিকেতন এবং পরিশেষে নীলফামারী সরকারি মহিলা মহাবিদ্যালয় রূপে এর পূর্ণতা। তৎকালীন মুসলিম ছাত্রাবাসটি ছিল অনেক বিদ্যাপীঠের সূতিকাগার।
প্রতিষ্ঠার পর শুধুমাত্র উচ্চ মাধ্যমিক পর্যায়ে বাণিজ্য ও মানবিক শাখা নিয়ে মহাবিদ্যালয়টি নিবন্ধিত হয়। ইতোমধ্যে কলা অনুষদে স্নাতক (পাস) শ্রেণিতে ১৯৮৫ সাল থেকে শিক্ষা কার্যক্রম শুরু হয়। প্রতিষ্ঠার সুদীর্ঘ তিন যুগ পর ২০১০ সালে মহাবিদ্যালয়টিতে উচ্চ মাধ্যমিক পর্যায়ে বিজ্ঞান শাখায় শিক্ষা কার্যক্রম শুরু হয়। এরপর ২০১১-১২ শিক্ষাবর্ষে বাংলা ও রাষ্ট্রবিজ্ঞান বিভাগে এবং ২০১৩-১৪ শিক্ষাবর্ষে ইতিহাস ও দর্শন বিভাগে স্নাতক (সম্মান) কোর্স চালু করা হয়। বর্তমানে ইংরেজি সহ অন্যান্য কয়েকটি বিষয়ে সম্মান কোর্স চালু করার প্রক্রিয়া অব্যাহত রয়েছে। বর্তমান কলেজটি ৩.০৫ একর জমির উপর প্রতিষ্ঠিত। কলেজের দূরবর্তী শিক্ষার্থীদের সুবিধার্থে চারতলা বিশিষ্ট সুসজ্জিত একটি ছাত্রীনিবাস রয়েছে।
কলেজ প্রতিষ্ঠাকালে কমিটির সদস্যগণ হলেন:
উচ্চ মাধ্যমিক ২০১২-১৩ শিক্ষাবর্ষে বিজ্ঞান বিভাগে ৪৯ জন, ব্যবসায় শিক্ষায় ৮০জন এবং মানবিক শাখায় ৩৮০ জন পাশ করে
উচ্চ মাধ্যমিকে পাশের হার ৬২.৪৫% এবং স্নাতকে পাশের হার ৫১.৪০%
আইইএলটিএস

আইইএলটিএস () বা International English Language Testing System হচ্ছে ইংরেজি ভাষার দক্ষতা যাচাইয়ের জন্য আন্তর্জাতিকভাবে স্বীকৃত একটি পরীক্ষা। যাদের মাতৃভাষা ইংরেজি না এই পরীক্ষা মূলত তাদের জন্য। ব্রিটিশ কাউন্সিল, আইডিপিঃ আইইএলটিএস অস্ট্রেলিয়া ও কেমব্রিজ ইংলিশ ল্যাঙ্গুয়েজ অ্যাসেসমেন্ট কর্তৃক যৌথভাবে এটি পরিচালিত হয় এবং এটি ১৯৮৯ সালে প্রতিষ্ঠিত হয়। প্রধানত যুক্তরাজ্য ও অস্ট্রেলিয়ায় উচ্চশিক্ষার জন্য আইইএলটিএস অপরিহার্য ছিল। কিন্তু সাম্প্রতিক সময়ে উত্তর আমেরিকা অর্থাৎ যুক্তরাষ্ট্র ও কানাডার বিশ্ববিদ্যালয়গুলোও এ পরীক্ষার স্কোর গ্রহণ করছে এবং ইউরোপের বেশির ভাগ দেশের বিশ্ববিদ্যালয়গুলো আইইএলটিএস গ্রহণ করে থাকে। এই পরীক্ষায় সবাই অংশ নিতে পারেন, কোনো শিক্ষাগত যোগ্যতার প্রয়োজন হয় না। এখানে বয়সেরও কোনো বাধ্যবাধকতা নেই। বাংলাদেশে আইইএলটিএস পরীক্ষা পরিচালনাকারী অন্যতম প্রতিষ্ঠান ব্রিটিশ কাউন্সিল।
আইইএলটিএস পরীক্ষা দেয়া যায় দুই ধরনের মডিউলে: একাডেমিক ও জেনারেল ট্রেনিং। স্নাতক, স্নাতকোত্তর অথবা পিএইচডি পর্যায়ে পড়াশোনার জন্য পরীক্ষা দিতে হয় একাডেমিক মডিউলে। যদি কোনো শিক্ষার্থী কারিগরি বিষয় বা প্রশিক্ষণে ভর্তি হতে চান, তবে তাকে জেনারেল ট্রেনিং মডিউলে পরীক্ষা দিতে হয়। এ ছাড়া যারা ইমিগ্রেশনের জন্য যেতে চান, তাদেরকেও জেনারেল ট্রেনিং মডিউলে পরীক্ষা দিতে হয়। আইইএলটিএস পরীক্ষায় দুই ধরনের মডিউলেই শ্রবণ (শোনা), পাঠন (পাঠ করা), লিখন ও কথন (কথা বলা) এই চারটি অংশ থাকে।
এ অংশে কথোপকথন শুনে বোঝার ক্ষমতা যাচাই করা হয়। সিডি থেকে কথোপকথন শুনে এ অংশে প্রশ্নের উত্তর করতে হয় পরীক্ষার্থীদের। ৪০টি প্রশ্ন থাকে। ৩০ মিনিটে চারটি অংশে এ পরীক্ষা নেওয়া হয়। একটি বিষয় কেবল একবারই বাজিয়ে শোনানো হয়।
ইংরেজি লেখার দক্ষতা যাচাই করা হয় এ অংশে। এখানে ১ ঘণ্টায় দুটি প্রশ্নের উত্তর লিখতে হবে। দ্বিতীয় প্রশ্নটিতে প্রথম প্রশ্নের চেয়ে বেশি নম্বর থাকে।
পরীক্ষার্থীদের এ অংশে ১ ঘণ্টায় তিনটি অনুচ্ছেদ থেকে মোট ৪০টি প্রশ্নের উত্তর দিতে হয়। এখানে বিভিন্ন জার্নাল, বই, সংবাদপত্র, ম্যাগাজিন থেকে কিছু অংশ তুলে দেওয়া হয়ে থাকে। সেখান থেকেই বাক্য পূরণ, সংক্ষিপ্ত উত্তর, সঠিক উত্তর খুঁজে বের করা ইত্যাদি থাকে।
এখানে পরীক্ষার্থীদের মোটামুটি ১১ থেকে ১৪ মিনিটের পরীক্ষা দিতে হয়। প্রথম অংশে পরীক্ষার্থীকে কিছু সাধারণ প্রশ্ন করা হয়, যেমন: পরিবার, পড়াশোনা, কাজ, শখ ইত্যাদি। দ্বিতীয় অংশে একটি নির্দিষ্ট বিষয়ে দুই মিনিট টানা কথা বলতে হয়। এর আগে প্রস্তুতির জন্য এক মিনিট সময় দেওয়া হয়। তৃতীয় অংশে থাকে কোনো নির্দিষ্ট বিষয়ে পরীক্ষকের সঙ্গে চার-পাঁচ মিনিটের কথোপকথন।
১ থেকে ৯-এর স্কেলে আইইএলটিএসের স্কোরিং করা হয়। চারটি অংশে আলাদাভাবে প্রাপ্ত স্কোর যোগ করে গড় করে চূড়ান্ত স্কোর দেওয়া হয়। এ পরীক্ষায় পাস বা ফেল হওয়ার কোনো বিষয় নেই। আইইএলটিএস স্কোরের মেয়াদ থাকে ২ বছর।
হাইড্রিয়া

হাইড্রিয়া (ইংরেজি hydria বহুবচন hydriai) একধরনের প্রাচীন গ্রিক পাত্র বিশেষ। হাইড্রিয়া তিন হাতল বিশিষ্ট হয়। বহনের সুবিধার জন্য, দুই পাশে দুইটি হাতল থাকে। পানিয় ঢালার সুবিধার জন্য মাঝখানে আর একটি হাতল থাকে। এই ধরনের পাত্রে লাল ও কালো রঙের চিত্র অঙ্কিত থাকে। সাধারনত এসব চিত্র গ্রিক পৌরনিক কাহিনী অবলম্বনে আঁকা হয়। ৫ম খ্রীস্টাব্দে গ্রীক শিল্পীরা হাইড্রিয়া তৈরীতে মাটির পাশাপাশি ব্রোঞ্জ ব্যবহার করতেন।
৫৬০ থেকে ৫৪০ খ্রীষ্টপূর্বাব্দে এথেন্স ও করিন্থ ছিল হাইড্রিয়ার স্বর্ণযুগ। ৫১০ খ্রীষ্টপূর্বাব্দে পিসিসট্রাটুস নামে এথেন্সের পরাক্রমশালী এক শাসক, হাইড্রার পৃষ্ঠপোষকতা করেন। তিনি শিল্পকলাকে তার খ্যাতি ও প্রতিপত্তির এক মাধ্যম বিবেচনা করতেন। হাইড্রিয়া ছাড়াও তিনি স্থাপত্য ও ভাস্কর্য শিল্পে উৎসাহি ছিলেন। 
অধিকাংশ হাইড্রিয়ার উপর অঙ্কনের বিষয়বস্তু হল পানির ফোয়ারার পাশে অপেক্ষমাণ নারী। এছাড়া কিছু হাইড্রিয়ায় যুদ্ধরত সৈনিকদের ছবিও দেখা যায়।
মকবুলার রহমান সরকারি কলেজ

মকবুলার রহমান সরকারি কলেজ (সংক্ষেপে: এম আর কলেজ) বাংলাদেশের সর্বউত্তরের জেলা পঞ্চগড়ের সর্বোচ্চ বিদ্যাপীঠ। কলেজটিতে উচ্চ মাধ্যমিক ও স্নাতক শ্রেণীতে পাঠদান করে।
১৯৬৫ সালের ১ জুলাই থেকে উচ্চ মাধ্যমিক পর্যায়ে মানবিক ও বাণিজ্য বিভাগ দ্বারা কলেজের যাত্রা শুরু হয়। নাম হয় পঞ্চগড় কলেজ। প্রতিষ্ঠালগ্নে কলেজের অধ্যক্ষ হিসাবে দায়িত্ব নেন জনাব মোঃ আব্দুল করিম।
প্রাথমিকভাবে কলেজের কাজ শুরু হয় পঞ্চগড় বিষ্ণুপ্রসাদ উচ্চ বিদ্যালয়ে। কিছুদিন পর কলেজটি পঞ্চগড় বালিকা উচ্চ বিদ্যালয়ের তৎকালীন ভবনে স্থানান্তর করা হয়। এখানে প্রায় দু’বছর কলেজের কার্যক্রম চলে। কলেজ পরিচালনা কমিটি এবং কয়েকজন সমাজসেবীর প্রচেষ্টায় কলেজের জন্য বর্তমান স্থানে দান ও ক্রয়ের মাধ্যমে ৬.৫০ একর জমি সংগ্রহ করা হয়। জমি সংগ্রহ হলেও আর্থিক কারণে কলেজের অবকাঠামো নির্মাণ সম্ভব হচ্ছিল না। এ সময় ডা. আব্দুল আজিজসহ কয়েকজন বিশিষ্ট ব্যক্তি ঢাকার শিল্পপতি জনাব মকবুলার রহমানকে কলেজ ভবন নির্মাণের প্রস্তাব দেন। তিনি এই প্রস্তাব গ্রহণ করেন। দু’লক্ষাধিক টাকা ব্যয়ে ১৯৬৯ সালে কলেজের মূল ভবনের একতলা নির্মিত হয়। এই দানের পরিপ্রেক্ষিতে ‘পঞ্চগড় কলেজ’ এর নাম পরিবর্তন করে ‘মকবুলার রহমান কলেজ’ করা হয়।
১৯৬৯ সালেই কলেজ বর্তমান জায়গায় স্থানান্তরিত হয়। এরপর কলেজের বিভিন্ন অবকাঠামো নির্মিত হতে থাকে। ছাত্রাবাস নির্মাণ, শ্রেণীকক্ষের সম্প্রসারণ, গবেষণাগারের যন্ত্রপাতি ও গ্রন্থাগারের পুস্তক ক্রয়সহ বিভিন্ন উন্নয়নমূলক কাজ এ সময়ে করা হয়।
১৯৬৬ সালে কলেজটি প্রথম রাজশাহী শিক্ষা বোর্ডের অনুমোদন লাভ করে। ১৯৬৯ সালে কলেজে উচ্চ মাধ্যমিক বিজ্ঞান বিভাগ খোলা হয়। ১৯৭০ সালে বি.এ. এবং বি.কম. কোর্স খোলা হয়। ১৯৭২ সালে মকবুলার রহমান কলেজ রাজশাহী বিশ্ববিদ্যালয়ের অধিভুক্ত হয়। ১৯৭০ সাল হতে এ কলেজে উচ্চ মাধ্যমিক এবং ১৯৭৪ সাল হতে ডিগ্রি পরীক্ষা কেন্দ্র চালু রয়েছে। ১৯৮৩ সালের ১মে তারিখে কলেজটিকে জাতীয়করণ করা হয়। জাতীয়করণের পর ১৯৮৯ সালের জুন মাসে প্রথম পূর্ণাঙ্গ অধ্যক্ষ হিসেবে যোগদান করেন জনাব মোঃ শামসুজ্জোহা। ১৯৯৮-৯৯ শিক্ষাবর্ষ হতে কলেজে অনার্স কোর্স চালু হয়।
বর্তমানে কলেজটিতে উচ্চ মাধ্যমিক, স্নাতক (সম্মান) ও স্নাতক (পাস) শ্রেণীতে শিক্ষা প্রদান করে।
অ্যান্ডি ব্লিগনট

আর্নোল্ডাস অ্যান্ডি মৌরিতিয়াস ব্লিগনট (; জন্ম: ১ আগস্ট, ১৯৭৮) সলিসবারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ডানহাতি ফাস্ট-মিডিয়াম বোলার অ্যান্ডি ব্লিগনট একদিনের আন্তর্জাতিকে ব্যাটিংয়েও পারদর্শিতা দেখিয়েছেন। একদিনের আন্তর্জাতিকে দ্রুতলয়ে রান তোলায় দলের অপরিহার্য সম্পদ হিসেবে বিবেচিত হয়েছেন তিনি। সেজন্যে তিনি অনেকগুলো ওডিআইয়ে অংশ নিয়েছেন তিনি। ফলশ্রুতিতে টেস্টের তুলনায় তুলনামূলকভাবে একদিনের আন্তর্জাতিকে রান তুলেছেন বেশি। অভিষেক টেস্টে হ্যাট্রিক করেন তিনি।
২০০৪-০৫ মৌসুমে অস্ট্রেলিয়ার ঘরোয়া ক্রিকেট প্রতিযোগিতায় তাসমানিয়ার সাথে খেলার জন্য চুক্তিবদ্ধ হন। আঘাত ও দূর্বল ক্রীড়ানৈপুণ্যের প্রেক্ষিত অধিকাংশ খেলা থেকেই নিজেকে বিরত রাখতে হয়। নিজ দেশে ফিরে টেস্ট দলের সদস্য হন ও তাসমানিয়ার সাথে চুক্তি বাতিল করেন।
প্রথম জিম্বাবুইয়ান ক্রিকেটার হিসেবে টেস্ট অভিষেকে পাঁচ-উইকেট লাভের কীর্তিগাঁথা রচনা করেন। ব্লিগনটের পাঁচ-উইকেট আসে সফরকারী বাংলাদেশের বিপক্ষে। এপ্রিল, ২০০১ সালে বুলাওয়ের কুইন্স স্পোর্টস ক্লাবে অনুষ্ঠিত ঐ টেস্টে তার দল ইনিংস ও ৩২ রানে জয় পায়। পরবর্তীতে আগস্ট, ২০১৪ সালে হারারে স্পোর্টস ক্লাবে সফরকারী দক্ষিণ আফ্রিকার বিপক্ষে জন নিয়ুম্বু নিজের পাঁচ-উইকেট তুলে নেন।
২২ ফেব্রুয়ারি, ২০০৪ তারিখে টেস্ট ক্রিকেটে হ্যাট্রিক লাভ করেন। সফরকারী বাংলাদেশ দলের বিপক্ষে অভিষেক টেস্টে তার এ হ্যাট্রিকটি অদ্যাবধি জিম্বাবুয়ের টেস্ট ক্রিকেট ইতিহাসে একমাত্র বিষয় হয়ে দাঁড়িয়েছে। হারারে স্পোর্ট ক্লাবে অনুষ্ঠিত ১ম টেস্টের ১ম ইনিংসে হান্নান সরকার, মোহাম্মদ আশরাফুল ও মুশফিকুর রহমানকে আউট করে এ কৃতিত্ব প্রদর্শন করেন।
২০০৫ সালে নিউজিল্যান্ড ও ভারতের বিপক্ষে সিরিজে অংশ নেন। কিন্তু সিরিজ শেষে জিম্বাবুয়ে ক্রিকেট কর্তৃপক্ষ উভয় সিরিজে অংশগ্রহণের জন্য অর্থপ্রদানে অস্বীকার করায় দল থেকে নাম প্রত্যাহার করেন। ৩১ বছর বয়সে জিম্বাবুয়ের প্রধান দল নির্বাচক অ্যালিস্টেয়ার ক্যাম্পবেল তার দলে ফিরে আসার ব্যাপারে আলাপ করেন ও তিনি এতে রাজী হন। ২০০৬ সালে দক্ষিণ আফ্রিকার ঘরোয়া ক্রিকেটে হাইভেল্ড লায়ন্স দলের সদস্য হন। ব্যক্তিগত সর্বোচ্চ রান করেন অপরাজিত ৬৩* ও ব্যাটিং গড় ঠিক ১৯। এছাড়াও তিনি দক্ষ ফিল্ডার। ২০০৬ সালের পর তাকে আন্তর্জাতিক ক্রিকেট থেকে পুরোপুরি বিচ্ছিন্ন দেখা যায়। বর্তমানে তিনি দক্ষিণ আফ্রিকা ও জিম্বাবুয়ে - উভয় দেশেই পারিবারিক ব্যবসা নিয়ে ব্যস্ত রয়েছেন। নভেম্বর, ২০০৭ পর্যন্ত তার ওডিআই স্ট্রাইক রেট ১০০-এর বেশি ছিল।
খ্রিষ্টাডেলফিয়ান

খ্রিষ্টাডেলফিয়ান (Christadelphians) হল একটি খ্রিষ্টান সম্প্রদায় যার উৎপত্তি হয় ১৮৪০ সালে আমেরিকা এবং ব্রিটেনে। খ্রিষ্টাডেলফিয়ান নামটি এসেছে গ্রীক শব্দ থেকে যার অর্থ “খ্রিষ্টতে ভাই ও বোন”। বর্তমানে এদের ১২০ টি দেশে প্রায় ৬০,০০০ সদস্য আছে। এই সম্প্রদায়ের কোন কেন্দ্রীয় দফতর নেই, কিন্তু এরা কেবল একই বাইবেল ভিত্তিক বিশ্বাসের বন্ধনে একত্রে আবদ্ধ। খ্রিষ্টাডেলফিয়ানরা বিশ্বাস করে যে ঈশ্বরের আত্মার শক্তির দ্বারা যীশুর জন্ম হয়েছিল এক কুমারির গর্ভে, সুতরাং তিনি হলেন একমাত্র প্রসূত “ঈশ্বরের পুত্র”। তারা আরও বিশ্বাস করে যে জন্মের পূর্বে যীশুর অস্তত্ব ছিল না, তাই তারা বোধ করে যীশুর উপাধি “মনুষ্য পুত্র” প্রকৃত অর্থে সম্পর্কযুক্ত মরিয়মের সন্তান হিসাবে, এবং মরিয়মের মাধ্যমে দাউদ, অব্রাহাম, এবং আদমের থেকে অবতীর্ণ। তারা শিক্ষা দেয় যে যীশু পৃথিবীতে ফিরে আসবেন মৃতদের উত্থাপিত করে তাদের বিচার করতে এবং পৃথিবীতে স্থাপিত রাজ্যে বাস করার জন্য। তারা আরও বিশ্বাস করে যে শয়তান হল একটি দৃষ্টান্ত – পাপকে এক সত্বারূপ দান – কোন পতিত সর্গদূত নয়।
বাংলাদেশের মন্ত্রিসভা

বাংলাদেশের মন্ত্রিসভা গণপ্রজাতন্ত্রী বাংলাদেশ সরকারের নির্বাহী বিভাগের প্রধান প্রতিষ্ঠান। আইনসভায় প্রণীত আইনের আলোকে মন্ত্রিসভা প্রধানমন্ত্রীর নেতৃত্বে সরকারের নীতি ও সিদ্ধান্ত বাস্তবায়ন করে এবং সম্পাদিত কার্যাবলীর জন্য সম্মিলিতভাবে জাতীয় সংসদের নিকট দায়বদ্ধ থাকে। বাংলাদেশের সংবিধানের ৭০নং অনুচ্ছেদ প্রধানমন্ত্রীর হাতে অনিয়ন্ত্রণীয় অপ্রতিদ্বন্দ্বী ক্ষমতা ন্যস্ত করেছে বলে সমালোচনা রয়েছে।
বাংলাদেশের একবিংশ মন্ত্রিসভায় প্রধানমন্ত্রী শেখ হাসিনা ব্যতীত মন্ত্রিসভার পূর্ণ মন্ত্রী ২৫ জন, প্রতিমন্ত্রী ১১ জন। ৭ জানুয়ারি ২০২৪ তারিখে বাংলাদেশের দ্বাদশ জাতীয় সংসদ নির্বাচনের পর ১১ই জানুয়ারি ২০২৪ মন্ত্রিপরিষদ বিভাগ থেকে শেখ হাসিনার নেতৃত্বে গঠিত মন্ত্রিসভার মন্ত্রীদের নাম ঘোষণা করে। ১১ই জানুয়ারি নতুন মন্ত্রিসভার সদস্যগণ শপথ নেন।
৫ই আগস্ট ২০২৪ প্রাক্তন প্রধানমন্ত্রী শেখ হাসিনা পলায়নের পর ৬ই আগস্ট ২০২৪ রাষ্ট্রপতি মোহাম্মদ সাহাবুদ্দিন মন্ত্রিসভা ভেঙে দেন।
বাংলাদেশের সংবিধানের চতুর্থ ভাগের দ্বিতীয় পরিচ্ছেদে প্রধানমন্ত্রী ও মন্ত্রিসভা সংক্রান্ত বিধিমালা রয়েছে।
মন্ত্রিসভার মন্ত্রীদের মর্যাদাক্রম নিম্নলিখিত,
বাংলাদেশের প্রধানমন্ত্রী মন্ত্রীগণের বাইরে বাংলাদেশ সরকারের ‘রুলস অব বিজনেস-১৯৯৬’-এর ৩(বি)১ ধারা অনুযায়ী সংসদ সদস্য হবার যোগ্য এমন যেকোন ব্যক্তিকে তার উপদেষ্টা নিয়োগ করতে পারেন। উপদেষ্টাগণ সাধারণত মন্ত্রী পদমর্যাদা সম্পন্ন। ৮ই আগস্ট ২০২৪ বাংলাদেশের অন্তর্বর্তীকালীন সরকারের শপথ নেওয়ার দিন থেকে উপদেষ্টাদের নিয়োগ কার্যকর ধরা হয়েছে।
হিমবিদ্যা

হিমবিদ্যা (ইংরেজিতে: Glaciology) হল হিমবাহ সম্পর্কিত বৈজ্ঞানিক গবেষণা বা অধ্যয়ন। প্রকৃতিতে হিমবাহ বা তুষারপাত সম্পর্কিত ঘটনাবলি হিমবিদ্যায় আলোচিত হয়। হিমবিদ্যা ভূবিদ্যার অন্তর্গত একটি শাখা। এর সাথে ভূপদার্থবিদ্যা, ভূগোল, ভৌতিক ভূগোল, জলবায়ুবিদ্যা, আবহাওয়াবিজ্ঞান, পানিবিদ্যা, জীববিজ্ঞান এবং বাস্তসংস্থানবিদ্যা জড়িত। মানুষের উপর হিমবাহের প্রভাব নিয়ে আলোচিত হয় নৃবিজ্ঞান ও মানব-ভূবিদ্যায়। চাঁদ, মঙ্গলগ্রহ এবং ইউরোপাতে পানি বা বরফের আবিষ্কার হিমবিদ্যার অধীন একটি নতুন শাখার উন্মোচন করেছে যাতে পৃথিবীর বাহিরে গ্রহ-উপগ্রহের তুষারপ্রবাহ, তুষারপাত বা হিমবাহ ইত্যাদি বিষয়াবলি আলোচিত হয়। এর নাম "নভোহিমবিজ্ঞান" (ইংরেজিতে 'অ্যাস্ট্রোগ্ল্যাসিওলোজি' Astroglaciology)।
হিমবিদ্যায় পৃথিবীর হিমবাহসমূহের ইতিহাস, পুনর্গঠন ইত্যাদি আলোচিত হয়। হিমবিদ হলেন হিমবিদ্যার গবেষক। মেরু অঞ্চলে গবেষণার অন্যতম প্রধান বিষয় হল হিমবিদ্যা। হিম বা হিমবাহ হল দীর্ঘসময় তুষারপাতের ফলে গঠিত বিস্তৃত আকারের বরফখন্ড। অনেক সময় এধরনের বরফখন্ড বিশাল এলাকা জুড়ে গঠিত হয়। এসব বরফখন্ড প্রায়ই উচ্চপর্বতগাত্র থেকে ধীরে ধীরে নিচের দিকে পতিত হয়। আবার মহাদেশীয় হিমবাহের ক্ষেত্রে এধরনের বিস্তৃত বরফখন্ড গঠিত হওয়ার স্থান থেকে ধীরে ধীরে চারদিকে ছড়িয়ে পড়ে।
হিমবিদ্যা প্রধান দুইটি ভাগে বিভক্ত: আলপাইন হিমবিদ্যা এবং মহাদেশীয় হিমবিদ্যা। আলপাইন হিমবিদ্যায় আলোচিত হয় উপত্যকা অঞ্চলে নদীর পানিপ্রবাহ ঠান্ডার কারণে জমে বরফখন্ডে পরিণত হওয়া। অপরদিকে মহাদেশীয় হিমবিদ্যায় বিস্তৃত অঞ্চল জুড়ে বরফখন্ডের গঠন পর্যালোচিত হয়, এধরনের বরফখন্ডের গঠন উত্তর মেরু অঞ্চলে প্রধান্ত দেখা যায়।
তারানা হালিম

তারানা হালিম (জন্ম: ১৬ আগস্ট ১৯৬৬) একজন বাংলাদেশী টেলিভিশন অভিনেত্রী, রাজনীতিবিদ, নাট্য পরিচালক, লেখক, আইনজীবী ও সমাজকর্মী। জানুয়ারি ২০১৮ সালে, তিনি তথ্য প্রতিমন্ত্রী হিসেবে নিযুক্ত হন। জাতীয় সংসদের সংরক্ষিত মহিলা আসন ও পরবর্তীতে টাঙ্গাইলের নাগরপুর-দেলদুয়ার আসনের সাবেক সংসদ সদস্য তারানা, ২০১৩ সালের ২২ জানুয়ারি নির্বাচিত সরকারের সংসদ সদস্য এবং ডাক ও টেলিযোগাযোগ বিভাগের প্রতিমন্ত্রীর দায়িত্ব পেয়েছিলেন। তিনি দেশের বিভিন্ন প্রতিষ্ঠানে আইন উপদেষ্টা হিসেবেও কর্মরত রয়েছেন। তিনি বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য হিসেবেও দায়িত্ব পালন করেছেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
তারানা হালিম আগস্ট ১৬, ১৯৬৬ সালে টাঙ্গাইল জন্ম নেন। তার পিতা এম এ হালিম ছিলেন আয়কর কমিশনার ও পরবর্তীকালে বাংলাদেশের অর্থ মন্ত্রণালয়ের যুগ্ম সচিব, এবং মা আখতার হালিম বিদ্যালয়ের শিক্ষক ছিলেন। তাদের তিন সন্তানের মধ্যে তারানা কনিষ্ঠ। পৈত্রিক বাড়ি টাঙ্গাইল জেলার নাগরপুর উপজেলার ধুবরিয়া গ্রামে।
প্রাথমিক শিক্ষা সমাপ্তির পর অষ্টম শ্রেণী পর্যন্ত তিনি উদয়ন বিদ্যালয়ে পড়ালেখা করেন। ১৯৮২ সালে আজিমপুর অগ্রণী বালিকা বিদ্যালয় থেকে তিনি প্রথম বিভাগে মাধ্যমিক এবং ১৯৮৪ সালে হলিক্রস কলেজ থেকে প্রথম বিভাগে উচ্চ মাধ্যমিক পাস করেন। মাধ্যমিক ও উচ্চ মাধ্যমিক দুইটি পরীক্ষায় ঢাকা শিক্ষা বোর্ডে তার অবস্থান ছিল নবম। এরপর তিনি ঢাকা বিশ্ববিদ্যালয়ের আইন বিভাগে ভর্তি হন এবং সেখান থেকে এলএলবি ও এলএলএম সম্পন্ন করেন।
বিদ্যালয়ে অধ্যয়নকালে পাঁচ বছর বয়সে "ঘুঘু ও শিকারী" শিরোনামের একটি নাটকে "পিঁপড়া" চরিত্রে অভিনয়েয় মধ্য দিয়ে অভিনয়ে তারানার হাতেখড়ি ঘটে। পরবর্তীতে কলেজে অধ্যয়নের শুরুতে অভিনয় করেন "ঢাকায় থাকি" টেলিভিশন নাটকে। চলচ্চিত্র অভিনেতা ফারুকের সঙ্গে তার ছোট বোনের চরিত্রে "সাহেব" শিরোনামের বাংলা চলচ্চিত্রে অভিনয়ের পর অলোচনায় আসেন তিনি। বিশ্ববিদ্যালয়ে অধ্যয়নকালে "অয়োময়" টেলিভিশন নাটকেে "মদিনা" চরিত্রে অভিনয়ের মাধ্যমে দর্শকদের আকৃষ্ট করেন। তিনি আমজাদ হোসেন পরিচালিত "গোলাপী এখন ট্রেনে" (১৯৭৮) চলচ্চিত্রেও অভিনয় করেছেন।
এছাড়াও তিনি চ্যানেল আইতে "জীবন যেখানে যেমন" শিরোনামের একটি অনুষ্ঠানে উপস্থাপনা করছেন।
কৈশোর বয়স থেকেই রাজনিতীর প্রতি তার ঝোঁক ছিল। ঢাকা বিশ্ববিদ্যালয়ে তৃতীয় বর্ষে অধ্যয়নকালে যুবলীগের মহিলা বিষয়ক সম্পাদক নির্বাচিত হন তিনি। পরবর্তীতে পর্যায়ক্রমে বঙ্গবন্ধু সাংস্কৃতিক জোটের সাধারণ সম্পাদক নির্বাচিত হন এবং একই সংগঠনের সভাপতি হিসেবেও দায়িত্ব পালন করেন। ২০০৯ সালে তিনি জাতীয় সংসদের সংরক্ষিত আসনে সংসদ সদস্য হিসেবে প্রথম নির্বাচিত হয়েছিলেন। পরবর্তীতে ২০১৪ সালে দশম জাতীয় সংসদ নির্বাচনে পুনরায় সংসদ সদস্য নির্বাচিত হন তিনি। এছাড়া তিনি বাংলাদেশের তথ্য মন্ত্রণালয় সম্পর্কিত সংসদীয় স্থায়ী কমিটিরও সদস্য ছিলেন। তিনি ১৪ জুলাই ২০১৫ সালে ডাক ও টেলিযোগাযোগ বিভাগের প্রতিমন্ত্রীর দায়িত্ব প্রাপ্ত হয়েছিলেন।বর্তমানে তিনি বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য হিসেবে দায়িত্ব পালন করছেন। 
তারানা হালিম প্রথমে বিয়ে করেছিলেন ইরতিজা নাসিম আলী বাবুকে। প্রথম স্বামী হতে বড় ছেলে প্রীতম। আরো এক ছেলে আছে ঐ স্বামী হতে। প্রথম স্বামীর সাথে বিচ্ছেদের পর তারানা হালিম বিয়ে করেছিলেন অভিনেতা আহমেদ রুবেলকে। তার সঙ্গে বিচ্ছেদের পর এখন একাই জীবন যাপন করছেন।
ইয়াকুবী

আহমাদ ইবনে আবু ইয়াকুব ইবনে জাফর ইবনে ওহাব ইবনে ওয়াদিহ আল-ইয়াকুবী (মৃত্যু: ৮৯৭/৯৮), অপর নাম আহমাদ আল-ইয়াকুবী, বা ইয়াকুবী, ছিলেন একজন মুসলিম ইতিহাসবিদ ও ভূগোলবিদ এবং সম্ভবত ইসলামের মধ্যযুগে বিশ্ব সংস্কৃতির প্রথম ইতিহাসবিদ।
শিয়াদের প্রতি তার সহানুভূতিশীলতা তার রচনাবলীতে পরিদৃষ্ট হয়।
আমির হোসেন আমু

আমির হোসেন আমু (জন্ম: ১ জানুয়ারি ১৯৪০) একজন বাংলাদেশী রাজনীতিবিদ। তিনি আওয়ামী লীগের একজন বর্ষীয়ান নেতা এবং সাবেক শিল্পমন্ত্রী। বর্তমানে তিনি আওয়ামী লীগ নেতৃত্বাধীন ১৪ দলীয় মহাজোটের সমন্বয়ক ও মুখপাত্র।
আমির হোসেন আমু ১৯৪০ সালের ১লা জানুয়ারি তদানীন্তন বরিশাল ঝালকাঠি মহকুমায় জন্মগ্রহণ করেন। তার পিতা মোঃ মোয়াজ্জেম হোসেন এবং মাতা আকলিমা খাতুন। তিনি ১৯৬৫ সালে বরিশাল বিএম কলেজ থেকে বিএ এবং ১৯৬৮ সালে বরিশাল আইন মহাবিদ্যালয় থেকে এলএলবি ডিগ্রি অর্জন করেন।
আমু ছাত্রজীবন থেকেই সমাজতান্ত্রিক রাজনীতির সাথে জড়িত ছিলেন। তিনি ১৯৫৯ সাল থেকে ১৯৬৪ সাল পর্যন্ত বরিশাল জেলা ছাত্রলীগের সাধারণ সম্পাদক ও সভাপতির দায়িত্ব পালন করেন। তিনি ১৯৬২ সালের সর্বদলীয় ছাত্র সংগ্রাম কমিটির আহবায়ক হন।
১৯৬৪ সালে তিনি জেলা ছাত্রলীগের সভাপতির দায়িত্ব পালন করেন এবং সে সময় মিস ফাতেমা জিন্নাহর নির্বাচনের সর্বদলীয় নির্বাচন কমিটির আহ্ববায়ক ছিলেন। ১৯৬৫ সালে আমু ছাত্রলীগের কেন্দ্রীয় প্রচার সম্পাদক নির্বাচিত হন। ১৯৭০ সালে আইন পেশায় নিয়োজিত হন। ১৯৭০ সালের প্রাদশিক পরিষদ নির্বাচনে তিনি বরিশাল সদর আসন থেকে জয়লাভ করেন। ১৯৭২ সালে আমু যুবলীগের প্রতিষ্ঠাতা প্রেসিডিয়াম সদস্য হিসাবে মনোনীত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন বাকেরগঞ্জ-৭ আসন থেকে সংসদ সদস্য নির্বাচিত হন। ১৯৭৮-১৯৮৬ সাল পর্যন্ত তিনি যুবলীগের চেয়ারম্যান ছিলেন। ১৯৮০ সালে তিনি বরিশাল ও ঝালকাঠী জিলা আওয়ামী লীগের সভাপতির দায়িত্ব পালন করেন। তিনি ১৯৮১ হতে ১৯৯২ সাল পর্যন্ত বাংলাদেশ আওয়ামী লীগের কেন্দ্রীয় যুগ্মসম্পাদক ছিলেন। তিনি ১৯৯২ সালে বাংলাদেশ আওয়ামী লীগের কেন্দ্রীয় কমিটির প্রেসিডিয়াম সদস্য নির্বাচিত হন। ২০০৬-০৮ সাল পর্যন্ত তত্বাবধায়ক সরকারের আমলে শেখ হাসিনা যখন বন্দী ছিলেন তখন যে কয়জন নেতা দলের নেতৃত্বে ছিলেন আমু তাদের মধ্যে একজন। ২১ নভেম্বর ২০১৩ তারিখে তিনি ভূমি এবং দুর্যোগ ব্যবস্থাপনা ও ত্রাণ মন্ত্রণালয়ের মন্ত্রী হিসাবে দায়িত্বপ্রাপ্ত হন। ২০১৪ সালের জাতীয় সংসদ নির্বাচনে তিনি সংসদ সদস্য নির্বাচিত হন এবং গণপ্রজাতন্ত্রী বাংলাদেশ সরকারের শিল্পমন্ত্রীর দায়িত্ব পান।
দেবকী বসু

দেবকী বসু () (১৮৯৮ - ১৯৭১ ), যিনি দেবকীকুমার বসু নামেও পরিচিত, বাংলা চলচ্চিত্রের শীর্ষ পরিচালক, লেখক, অভিনেতা ছিলেন। তিনি ২৫ নভেম্বর, ১৮৯৮ সালে আকালপৌষ, বর্ধমান, বাংলা, ব্রিটিশ ভারতে জন্মগ্রহণ করেন। তিনি ১৯৭১ সালে ১৭ নভেম্বর, কলকাতা, পশ্চিমবঙ্গ, ভারতে মারা যান। তিনি ভারতীয় সিনেমায় শব্দ এবং সঙ্গীতের উদ্ভাবনী ব্যবহারের জন্য সুপরিচিত। তিনি প্রথমে ধীরেন্দ্রনাথ গাঙ্গুলীর ব্রিটিশ ডমিনিয়ন ফিল্মসের অধীনে কাজ শুরু করেন এবং পরে প্রমথেশ বরুয়ার বরুয়া ফিল্মস এবং সবশেষে ১৯৩২ সালে তিনি নিউ থিয়েটার্স -এ যোগ দেন। তিনি ১৯৪৫ সালে নিজের প্রযোজনা সংস্থা খোলেন, যার নাম দেবকী প্রোডাকশন্স।
দেবকী বসু বর্ধমানের এক নামকরা উকিলের সন্তান। মহাত্মা গান্ধীর অসহযোগ আন্দোলনে উৎসাহিত হয়ে তিনি পরীক্ষায় ফেল করেন এবং নিজের মোটও করে জীবন শুরু করেন। তিনি স্থানীয় বাজারে তোয়ালের দোকান দেন। এবং স্থানীয় সাপাহিক পত্রিকা "শক্তি"র সম্পাদকও ছিলেন। কলকাতার খ্যাতিমান পরিচালক ধীরেন্দ্রনাথ গাঙ্গুলী বর্ধমান এসে দেবকীর লেখনী শক্তির কথা জেনে তার সাথে দেখা করেন এবং তাকে কলকাতা এসে সিনেমার স্ক্রিপ্ট লেখার আহবান জানান। "কামনার আগুণ"র নামে তার লেখা কাহিনী ব্রিটিশ ডমিনিয়ন ফিল্মসের এই চলচ্চিত্রটি চরম সাফল্য লাভ করে।
সীতা (১৯৩৪-এর চলচ্চিত্র)

সীতা দেবকী বসু পরিচালিত ১৯৩৪ সালে মুক্তিপ্রাপ্ত ভারতীয় চলচ্চিত্র। এটি ১৯৩৪ সালে প্রথম কোন ভারতীয় চলচ্চিত্র হিসাবে আন্তর্জাতিক চলচ্চিত্র উৎসব ২য় ভেনিস চলচ্চিত্র উৎসবে প্রদর্শিত হয় এবং সন্মানিক ডিপ্লোমা লাভ করে। এই চলচ্চিত্রে অভিনয় করেন গুল হামিদ, রাম চরিত্রে পৃথ্বীরাজ কাপুর এবং সীতা চরিত্রে অভিনয় করেন দুর্গা খোটে।
নর্থ বেঙ্গল পেপার মিলস

নর্থ বেঙ্গল পেপার মিল পাবনার পাকশিতে অবস্থিত বাংলদেশের অন্যতম একটি কাগজ কল।
পাকিস্তানি ইন্ডাস্ট্রিয়াল ডেভেলপমেন্ট কর্পোরেশন ১৯৬৪ সালের এপ্রিল মাসে প্রকল্প পরিকল্পনা অনুমোদন করেন। এ সময় প্রথম প্রজেক্ট ইনচার্জ হিসাবে এম ওয়াজির ইমাম দায়িত্ব গ্রহণ করেন। ১৯৬৫-৬৬ সালে ১শ’ ৩৩ দশমিক ৭১ একর জমি অধিগ্রহণ করা হয়। ২৫ ফেব্রুয়ারি ১৯৬৬ সালে পাকিস্তান সরকার ও দাতাদের মধ্যে চুক্তি স্বাক্ষরিত হয়। ৩ মার্চ ১৯৬৭ সালে মিলের নির্মাণ কাজ শুরু হয়। নির্মাণ কাজ শেষ হয় ১৯৭০ সালের জুন মাসে। 
দাতা দেশ জার্মানি, ইতালি, ফ্রান্স আর্থিক সহায়তা দেয়। মূলত দেশের বিভিন্ন চিনিকল থেকে প্রাপ্ত আখের ছোবড়া (ব্যাগাস)-এর ওপরে ভিত্তি করেই মিলটি স্থাপিত হয়। এ আখের ছোবড়া (ব্যাগাস) পাকশী নর্থ বেঙ্গল পেপার মিলের মূল কাঁচামাল। এছাড়া সিলেট পাল্প, বেদেশী পাল্প, পাটকাঠী, গমের নাড়া, কাঁচামাল হিসাবে ব্যবহৃত হয়। চিনিকলগুলো চিনি উৎপাদনের জন্য আখ মাড়াইয়ের পর উদ্বৃত্ত আখের ছোবড়া (ব্যাগাস) সড়ক ও রেলপথে মিলে আনা হতো। নর্থ বেঙ্গল পেপার মিল কাগজ সভ্যতার ইতিহাসে অত্যাধুনিক মিল হিসাবে পরিচিতি পেয়েছিল। এই মিলের কাগজ উৎপাদন প্রক্রিয়া উন্নত ব্যাগাস ডাইজেস্টার পাল্প মিলওয়াশিং, স্কিনিং, রিচিং, রিফাইনিং, ওয়েবারজেশন, ডায়িং, ক্যালেন্ডারিং, রিউইনজিং, ফিনিশিং। 
দৈনিক ৬০ মেট্রিকটন (৬৫ জিএসএস) ভিত্তিতে বার্ষিক ১৫ হাজার মেট্রিকটন প্রডাক্ট মিক্সড ভিত্তিতে সাদা ছাপা বাদামি, মেনিফোল্ড, ব্লু ম্যাচ ইত্যাদি কাগজের উৎপাদন শুরু হয় ২৫ জুলাই ১৯৭০ সালে। ১৯৭০-৭১ সালে পরীক্ষামূলকভাবে প্রথমে ২ হাজার ৬শ’ ৫৭ মেট্রিকটন কাগজ উৎপাদিত হয়। কিন্তু মার্চ ১৯৭১ থেকে জুন ১৯৭৩ পর্যন্ত মুক্তিযুদ্ধ এবং তৎপরবর্তী মেরামতের জন্য মিলটি বন্ধ থাকে। এরপর ১৯৭৫ সালের মার্চ মাস থেকে ১৩১ জন কর্মকর্তা এবং ১১৩৮ শ্রমিক-কর্মচারী নিয়ে নর্থবেঙ্গল পেপার মিল বাণিজ্যিকভাবে উৎপাদন শুরু করে।
প্রভাস

উপ্পলাপতি ভেঙ্কটা সূর্যনারায়ণ প্রভাস রাজু হলেন একজন ভারতীয় অভিনেতা। তিনি প্রধানত তেলুগু সিনেমায় কাজ করেন এবং প্রভাস নামে অধিক পরিচিত । তিনি ভারতীয় চলচ্চিত্রের সর্বোচ্চ পারিশ্রমিকপ্রাপ্ত অভিনেতাদের একজন। ২০১৫ সাল থেকে প্রভাস তার আয় এবং জনপ্রিয়তার ভিত্তিতে তিনবার ফোর্বস ইন্ডিয়ার সেলিব্রিটি ১০০ তালিকায় স্থান পেয়েছেন। তিনি সাতটি ফিল্মফেয়ার পুরস্কার দক্ষিণের মনোনয়ন পেয়েছেন এবং একটি নন্দী পুরস্কার ও একটি সাইমা পুরস্কার পেয়েছেন।
তিনি ২০০২ সালে এশওয়ার ছবি দিয়ে চলচ্চিত্র জগতে আত্মপ্রকাশ করেন। তিনি এরপর আরো বেশকিছু ছবি যেমন ভরসাম (২০০৪), ছত্রপতি (২০০৫), চক্রাম (২০০৫), মুন্না (২০০৭), বিল্লা (২০০৯), মিঃ পারফেক্ট (২০১১) ও মির্চি (২০১৩) তে অভিনয় করেন। ২০১৪ সালে তিনি প্রভু দেবা পরিচালিত বলিউডের একটি ছবি অ্যাকশন জ্যাকসন এ একটি আইটেম গানে অভিনয়ের মাধ্যমে হিন্দি ছবিতে হাজির হন। তার অভিনীত (২০১৭) ছবিটি ছিল গ্লোবাল ভারতীয় চলচ্চিত্রের সর্বকালের সর্বোচ্চ ও ভারতের সর্বোচ্চ ব্যবসা সফল ছবি।
প্রভাস একটি তেলুগু হিন্দু পরিবারে চলচ্চিত্র প্রযোজক উপ্পলাপতি সূর্য নারায়ণ রাজু এবং শিবা কুমারীর ঘরে জন্মগ্রহণ করেন । তিনি তিন ভাইবোনের মধ্যে সর্বকনিষ্ঠ। তার বড় ভাই হলেন প্রবোধ উপ্পলাতি এবং বোন প্রগতি। তিনি তেলুগু চলচ্চিত্র অভিনেতা উপ্পলাপতি কৃষ্ণাম রাজুর ভাগ্নে। তার পরিবার অন্ধ্রপ্রদেশের পশ্চিম গোদাবরী জেলার ভীমাভারমের কাছে মোগালথুর থেকে এসেছে ।
প্রভাস চেন্নাইয়ের ডন বস্কো ম্যাট্রিকুলেশন হায়ার সেকেন্ডারি স্কুলে এবং ভীমাভারমের ডিএনআর হাই স্কুল থেকে প্রাথমিক ও নিম্ন মাধ্যমিক শিক্ষা গ্রহণ করেন । এরপর তিনি হায়দ্রাবাদের নালন্দা কলেজ থেকে তার ইন্টারমিডিয়েট শিক্ষা শেষ করেন । তিনি সত্যানন্দ ফিল্ম ইনস্টিটিউট, বিশাখাপত্তনমের একজন প্রাক্তন শিক্ষার্থী।
প্রভাস ২০০২ সালে এশওয়ার (বাংলা: ঈশ্বর) চলচ্চিত্রের মাধ্যমে অভিনয় জীবন শুরু করেন। ২০০৩ সালে তিনি রাঘবেন্দ্র ছবিতে মূল চরিত্রে অভিনয় করেন। ২০০৪ সালে তাকে ভরসাম ছবিতে দেখা যায়। তিনি আদাভি রামুদু এবং চক্রাম ছবি দিয়ে তার অভিনয়জীবন অব্যাহত রাখেন।তিনি ২০০৫ সালে সেপ্টেম্বরে এস এস রাজামৌলি পরিচালিত ছত্রপতি চলচ্চিত্রে অভিনয় করেন। এই ছবিতে তাকে সন্ত্রাসী বাহিনী কর্তৃক শোষিত একজন শরনার্থীর চরিত্রে দেখা যায়।প্রায় ৫৪টি কেন্দ্রে ছবিটি ১০০ দিন চালানো হয়েছিল। ছবিটি দেখে আইডলব্রেইন এক বিবৃতিতে বলে, প্রভাসের পর্দায় উপস্থিতিতে একটি অনন্য শৈলী এবং পৌরুষপূর্ণ আকর্ষণ লক্ষ্যণীয়। পরে তিনি আরো বেশকিছু ছবি যেমন পৌরণামী, যোগী ও মুন্না ছবিতেও অভিনয় করেন। ২০০৭ সালে তিনি একটি একশন-ড্রামা ছবি করেন এবং এর ঠিক পরপরই তার একশন কমেডি ধর্মী বুজ্জিগাডু ছবিটি আসে ২০০৮ সালে। ২০০৯ সালে তার আরো দুটি ছবি বিল্লা ও এক নিরাঞ্জন আসে। 'ইন্ডিয়া গ্লিটজ' অনুসারে, তার অভিনীতবিল্লা ছবিটি ছিলো আড়ম্বরপূর্ণ এবং দৃশ্যয়নের দিক দিয়ে সমৃদ্ধ। ২০১০ সালে তিনি রোমান্টিকধর্মী কমেডি ছবি ডার্লিং করেন এবং ২০১১ সালে হাজির হন মিঃ পারফেক্ট ছবি নিয়ে। ২০১২ সালে প্রভাস রাঘব লরেন্স দ্বারা পরিচালিত অ্যাকশনধর্মী ছবি র‍্যাবেল-এ অভিনয় করেন।এ সময়ে তিনি দেনিকাইনা রেডি ছবিতে তার কন্ঠও প্রদান করেন।
ভিক্টর বন্দ্যোপাধ্যায়

ভিক্টর বন্দ্যোপাধ্যায় বা ভিক্টর ব্যানার্জি একজন ভারতীয় অভিনেতা যিনি একাধারে ইংরেজি ভাষা, হিন্দি ভাষা, বাংলা ভাষা এবং অসমীয়া ভাষায় অভিনয় করেছেন। তিনি বিশিষ্ট পরিচালক যেমনঃ রোমান পোলান্‌স্কি, জেমস আইভরি, স্যার ডেভিড লিন, জেরি লন্ডন, রোনাল্ড নিয়েম , সত্যজিৎ রায়, মৃণাল সেন, শ্যাম বেনেগাল এবং রাম গোপাল বর্মা, এদের সঙ্গে কাজ করেছেন।
ভিক্টর বাঙ্গালী হিন্দু জমিদার পরিবারে জন্মগ্রহণ করেন, যে পরিবার উত্তরপাড়ার রাজা এবং চাঁচলের (মালদা জেলা) রাজা বাহাদুরের বংশধর। 
তিনি শিলং থেকে স্কুল পাশ করেন। পরে সেন্ট জেভিয়ার্স কলেজ, কলকাতা থেকে স্নাতক ডিগ্রী লাভ করেন এবং যাদবপুর বিশ্ববিদ্যালয় থেকে সাহিত্যে স্নাতকোত্তর ডিগ্রী লাভ করেন। পরবর্তীতে তিনি ডাবলিনের ট্রিনিটি কলেজ থেকে বৃত্তি লাভ করেন। সেখানে তিনি গীতিনাট্যে যুক্ত হন।
১৯৮৪ সালে তিনি ডেভিড লিনের "এ প্যাসেজ টু ইন্ডিয়া" চলচ্চিত্রে ডঃ আজিজ আহমেদের চরিত্রে অভিনয় করেন এবং তাতে পশ্চিমাদের দৃষ্টি আকর্ষণ করেন। এই চরিত্রের জন্য ১৯৮৬ সালে তিনি ব্রিটিশ একাডেমী অব টেলিভিশন এবং ফিল্ম আর্টস পুরস্কারের জন্য মনোনীত হন। 
যদিও তিনি সাম্প্রতিক বছরগুলোতে বলিউড-এ যুক্ত, তারপরেও তিনি পশ্চিমবঙ্গের সিনেমার সঙ্গে জড়িত। তিনি মঝে মধ্যে ব্রিটিশ চলচ্চিত্রে অতিথি চরিত্রে অভিনয় করেন।
২০২২ -
প্রতিদান (চলচ্চিত্র)

প্রতিদান হলো প্রভাত রায় পরিচালিত ১৯৮৩ সালের ভারতীয় বাংলা ভাষার একটি চলচ্চিত্র। এতে মুখ্য ভূমিকায় অভিনয় করেছেন ভিক্টর বন্দ্যোপাধ্যায়, নাসিরুদ্দিন শাহ্, শর্মিলা ঠাকুর, লিলি চক্রবর্তী এবং রঞ্জিত মল্লিক।
এয়ারটেল ডিজিটাল টিভি

এয়ারটেল ডিজিটাল টিভি ভারতীয় স্যাটেলাইট থেকে সরাসরি প্রচারিত সেবা প্রতিষ্ঠান, যেটি পরিচালনা করে ভারতী এয়ারটেল। এই স্যাটেলাইট সেবা চালু হয় ২০০৮ সালে, যেটি স্যাটেলাইট থেকে ছবি ও শব্দ সরাসরি ভারতের বাসাবাড়ির টেলিভিশন সেটে সম্প্রচার করে। 
২০১৪ সালের ২৮ নভেম্বর অনুযায়ী, এর চ্যানেল ও সেবার সংখ্যা ৩৮৩, যার মধ্যে ২৫টি হাই ডেফিনেশন (এইচডি) চ্যানেল আছে।
গৌরীপুর সরকারি কলেজ

গৌরীপুর সরকারি কলেজ বৃহত্তর ময়মনসিংহের অন্যতম প্রধান উচ্চমাধ্যমিক ও স্নাতক শিক্ষা প্রদানকারি প্রসিদ্ধ সরকারি শিক্ষাপ্রতিষ্ঠান। অর্ধশত বছর বয়সী গৌরীপুর সরকারি কলেজ ময়মনসিংহের গৌরীপুর উপজেলার পৌর এলাকায় প্রতিষ্ঠিত।
সুপ্রশস্ত মনোরম ক্যাম্পাস সমৃদ্ধ এই কলেজে উচ্চমাধ্যমিক, স্নাতক ও ডিগ্রি শ্রেণিতে পাঠদান কার্যক্রম পরিচালিত হয়। প্রতি কার্যদিবসে সকাল ১০ টা থেকে বিকাল ৪ টা পর্যন্ত পাঠদান করা হয়।
উচ্চমাধ্যমিক পর্যায়ে বিজ্ঞান, মানবিক, ব্যবসায় শিক্ষা বিভাগে অধ্যয়নের সুযোগ রয়েছে। জাতীয় বিশ্ববিদ্যালয়ের আওতাভুক্ত ডিগ্রি শ্রেণীতে ও স্নাতক শ্রেণীতে ৬টি বিষয়ে অধ্যায়নের সুযোগও রয়েছে।
কলেজটিতে বিএনসিসি, রোভার স্কাউট রয়েছে।
তাছাড়াও শিক্ষার্থীদের জন্য কমনরুম, ক্যান্টিন, খেলার জন্য মাঠ এবং ছাত্রাবাস রয়েছে।
নাসির জাভেদ

নাসির জাভেদ (জন্ম: ২১ জুন, ১৯৬৬) পাঞ্জাবের লাহোরে জন্মগ্রহণকারী ও পাকিস্তানি বংশোদ্ভূত মার্কিন ক্রিকেটার। মার্কিন যুক্তরাষ্ট্রের ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে দায়িত্ব পালন করেছেন। ডানহাতে ব্যাটিংয়ের পাশাপাশি লেগ ব্রেক গুগলি বলে পারদর্শীতা দেখিয়েছেন।
১৯৮৪-৮৫ মৌসুমে লাহোর সিটি’র পক্ষে প্রথম-শ্রেণীর ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটে তার। এরপর ১৯৮৬-৮৭ মৌসুমে সার্ভিস ইন্ডাস্ট্রিজের পক্ষে খেলেন। পরবর্তীতে তিনি মার্কিন যুক্তরাষ্ট্রে অভিবাসিত হন। ১৯৯৮-৯৯ মৌসুমে জামাইকায় রেড স্ট্রিপ বোলে খেলেন। এরপর ২০০১ সালে কানাডা ও ২০০২ সালে আর্জেন্টিনায় অনুষ্ঠিত আইসিসি প্রতিযোগিতায় অংশ নেন। এছাড়াও, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় খেলেন ও শিরোপা লাভে দলকে সহায়তা করেন। এরফলে মার্কিন দল ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফিতে খেলার সুযোগ লাভ করে। মার্কিন দলের পক্ষে দ্বিতীয়বারের মতো একদিনের আন্তর্জাতিকে অংশ নেন। কিন্তু রোজ বোলে অনুষ্ঠিত খেলায় অস্ট্রেলিয়ার কাছে তার দল বিরাট ব্যবধানে পরাভূত হয়। এরপর ২০০৫ সালের আইসিসি ট্রফিতেও মার্কিন দলের পক্ষে খেলেন।
বাটু গুহাসমূহ

বাটু গুহাসমূহ (, , ) মালয়েশিয়ার কুয়ালালামপুর থেকে প্রায় ১৩ কিলোমিটার (৮ মাইল) উত্তরে অবস্থিত একটি চুনাপাথরের পাহাড় যা গোম্বাক জেলার পুরাতন গুহা মন্দির যেখানে পর্যাক্রমকি গুহা রয়েছে। এই পার্বত্য থেকে প্রবাহিত সাংগাই বাটু নদী থেকে এর নাম নেয়া হয়েছে বলে ধারণা করা হয়, এছাড়াও বাটু গুহা কাছাকাছি গ্রামের নাম।
ভারতের বাইরে পরিচিত হিন্দু মন্দিরগুলোর মধ্যে এটি একটি যা শ্বর মুরুগানের প্রতি নিবেদিত। বাটু কেভসের বয়স আনুমানিক ৪০ কোটি বছর। দক্ষিণ ভারতীয় ব্যবসায়ী কে.থাম্বুস্বামী পিল্লাই এই মন্দিরের প্রতিষ্ঠাতা। বাটু কেভসের মূল আকরসন গুহা। ভূমি থেকে ১০০ মিটার উচ্চতায় গুহাগুলো অবস্থিত। তিনটি বৃহদাকারের এবং বেশ কয়েকটি ক্ষুদ্রাকারের গুহা রয়েছে। সবচেয়ে বড়োটির নাম মন্দির গুহা। এর রয়েছে ১০০ মিটার উঁচু সিলিং। পূণ্যার্থীদের সে মন্দিরে পৌঁছাতে ২৭২টি সিড়ি বেয়ে উঠতে হয়।
বাংলাদেশের চিনি কলের তালিকা

এটি বাংলাদেশের চিনি কলের তালিকা; যেখানে বাংলাদেশের সকল চিনি উৎপাদনকারী এবং পরিশোধনকারী প্রতিষ্ঠানগুলোর সংক্ষিপ্ত বিবরণ দেয়া হয়েছে। ২০২২ সালে দেশের তিনটি চিনি কল বিদেশি প্রতিষ্ঠানকে তুলে দেওয়ার আলোচনা হচ্ছিল।
লোকসানী সরকারি প্রতিষ্ঠানসমূহ "প্রাইভেটাইজেশন"-এর আওতায় ২ টি সরকারি চিনি কল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো:
চিনি উৎপাদনকারী প্রতিষ্ঠান ব্যতীতও বাংলাদেশে ৭ টি চিনি পরিশোধনকারী প্রতিষ্ঠান রয়েছে, যারা বিদেশ থেকে অপরিশোধিত চিনি (র' সুগার)আমদানী করে তা পরিশোধনের মাধ্যমে বাজারজাত করে থাকে; তবে এদের মধ্যে, দেশবন্ধু চিনি কল লিমিটেড চিনি পরিশোধনের মাধ্যমে বাজারজাত করার পাশাপাশি চিনি উৎপাদনও করে থাকে। চিনি পরিশোধন করে বাজারজাতকারী অবশিষ্ট প্রতিষ্ঠানগুলো হলো:
কুষ্টিয়া চিনি কল লিমিটেড

কুষ্টিয়া চিনি কল লিমিটেড বাংলাদেশের কুষ্টিয়া জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। লোকসানের কারণে ২০২০-২০২১ অর্থ বছরে চিনি কলটি বন্ধ ঘোষণা করা হয়। 
বাংলাদেশের দক্ষিণ-পশ্চিমাঞ্চলের কুষ্টিয়ার জগতিতে এই শিল্প কারখানাটি অবস্থিত;
১৯৬১ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এখানে চিনি মজুদ করে রাখার জন্য প্রতিটি ৬৫০০ মেট্রিক টন ধারণ ক্ষমতার দুটি গুদাম ঘর রয়েছে।
এই মিলের দৈনিক আখ মাড়াই করার ক্ষমতা ১৫২৪ মেট্রিক টন এবং উৎপাদনের ক্ষমতা ১৫০০০ মেট্রিক টন।
সেতাবগঞ্জ চিনি কল লিমিটেড

সেতাবগঞ্জ চিনি কল লিমিটেড বাংলাদেশের দিনাজপুর জেলা এর বোচাগঞ্জে অবস্থিত একমাত্র ভারী শিল্প প্রতিষ্ঠান এবং বাংলাদেশের অন্যতম প্রধান একটি চিনি কল।
বাংলাদেশের উত্তরাঞ্চলের রংপুর বিভাগের দিনাজপুর জেলার বোচাগঞ্জ উপজেলার সেতাবগঞ্জ পৌরসভায় উত্তরবঙ্গের দ্বিতীয় বৃহত্তম এই চিনি শিল্প কমপ্লেক্সটি অবস্থিত। উপজেলা সদর হতে চিনি কলটি প্রায় ৫০০ মিটার দক্ষিণ-পশ্চিমে অবস্থিত।
১৯৩৩ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়; এর অধীনে একটি চিনি কারখানা ও একটি আবাসিক কমপ্লেক্স নির্মিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
সুগরমল আগরওয়াল ও নাগরমল আগরওয়াল নামীয় দুই ভাই ১৯৩৩ সাল থেকে ১৯৭৩ সাল পর্যন্ত সেতাবগঞ্জ চিনি কলটি পরিচালনা করলেও ১৯৭১ সালের স্বাধীনতা যুদ্ধের সময় চিনিকলটির মেশিনপত্র ধ্বংস হওয়ায় ১৯৭৪ সালে মিলটি লে-অফ ঘোষণা করে দেয়; তবে সরকারী ব্যবস্থাপনায় ১৯৮২ সালে মিলটিতে আধুনিক যন্ত্রপাতি স্থাপন করে পুনরায় উৎপাদন শুরু করা হয়।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
প্রতি বছর মৌসমে প্রায় ১২,০৫০ টন চিনি উৎপাদন করা হয় উক্ত সেতাবগঞ্জ চিনিকল থেকে। আখ উপযোগি জমির পরিমাণ প্রায় ২৫০০ একর এবং আখ চাষী শ্রমিকদের জনসংখ্যা ৬০০০।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।মধু
জয়পুরহাট চিনি কল লিমিটেড

জয়পুরহাট চিনি কল লিমিটেড বাংলাদেশের জয়পুরহাট জেলায় অবস্থিত একটি ভারী শিল্প প্রতিষ্ঠান। আয়তনের দিক থেকে এটি বাংলাদেশের সর্ববৃহত্ চিনি কল।
বাংলাদেশের উত্তর-পশ্চিমাঞ্চলের রাজশাহী বিভাগের জয়পুরহাট জেলায় এই শিল্প কমপ্লেক্সটি অবস্থিত।
১৯৬০ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৩ সালে সমাপ্ত হয় এবং ১৯৬২-৬৩ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
জিল বাংলা চিনি কল লিমিটেড

জিল বাংলা চিনি কল লিমিটেড বাংলাদেশের জামালপুর জেলার অবস্থিত একটি ভারী শিল্প প্রতিষ্ঠান। এটি সরকারি ব্যবস্থাপনায় স্থাপিত প্রথম ৩টি চিনি কলের অন্যতম একটি।
বাংলাদেশের মধ্য-পূর্বাঞ্চলের ময়মনসিংহ বিভাগের জামালপুর জেলার দেওয়ানগঞ্জ উপজেলায় এই শিল্প কমপ্লেক্সটি অবস্থিত।
১৯৫৭ সালে এই শিল্প প্রতিষ্ঠানটি তৈরি করা শুর হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
এই মিলটির আখ মাড়াই ক্ষমতা ১,০১৬ মেট্রিক টন এবং চিনি উৎপাদন ক্ষমতা প্রায় ১০,১৫০ মেট্রিক টন।
ঠাকুরগাঁও চিনি কল লিমিটেড

ঠাকুরগাঁও চিনি কল লিমিটেড বাংলাদেশের ঠাকুরগাঁও জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
বাংলাদেশের উত্তরাঞ্চলের রংপুর বিভাগের ঠাকুরগাঁও জেলার সদর উপজেলার প্রধান সড়কে এই শিল্প কমপ্লেক্সটি অবস্থিত।
১৯৫৬ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
প্রতিষ্ঠাকালীন সময় এই মিলের দৈনিক আখ মাড়াই করার ক্ষমতা ছিলো ১,০১৬ মেট্রিক টন ও বার্ষিক চিনি উৎপাদন ক্ষমতা ছিল ১০,১৬০ মেট্রিক টন; তবে পরবর্তীতে ১৯৬৬-৬৭ মৌসুম থেকে এর আখ মাড়াই ক্ষমতা বৃদ্ধি করে দৈনিক ১,৫২৪ মেট্রিক টন এবং বার্ষিক চিনি উৎপাদনের ক্ষমতা ১৫,২৪০ মেট্রিক টন করা হয়।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
নর্থ বেঙ্গল চিনি কল লিমিটেড

নর্থ বেঙ্গল সুগার মিলস লিমিটেড বাংলাদেশের নাটোর জেলার লালপুর উপজেলার গোপালপুর পৌরসভাতে অবস্থিত একটি ভারী শিল্প প্রতিষ্ঠান। এটি বাংলাদেশের একটি অন্যতম প্রচীন চিনি কল।
বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার লালপুর উপজেলার গোপালপুরে এই শিল্প কমপ্লেক্সটি অবস্থিত।
১৯৩৩ সালে এই চিনি কলটি মেসার্স সুরুজমাল ও নাগরমাল নামক প্রতিষ্ঠানের ব্যক্তি মালিকানায় স্থাপিত হয়; পরবর্তীতে ১৯৬৫ সালে তা রাষ্ট্রীয় মালিকানায় আসে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
নাটোর চিনি কল লিমিটেড

নাটোর চিনি কল লিমিটেড বাংলাদেশের নাটোর জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার সদর উপজেলায় এই শিল্প কমপ্লেক্সটি অবস্থিত।
চিনি শিল্প করপোরেশনের ব্যবস্থাপনায় ১৯৮২ সালে এই শিল্প প্রতিষ্ঠানটি নির্মাণ কাজ শুরু হয়ে ১৯৮৪ সালে শেষ হয় এবং ১৯৮৪-৮৫ সাল থেকে এতে চিনি উৎপাদন শুরু হয়।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
চিনি কল হতে প্রাপ্ত কাঁচামালের উপর ভিত্তি করে এই চিনি কলের সন্নিকটেই গড়ে উঠেছে যমুনা ডিষ্টিলারী লিমিটেড কারখান।
পঞ্চগড় চিনি কল লিমিটেড

পঞ্চগড় চিনি কল লিমিটেড বাংলাদেশের পঞ্চগড় জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল এবং জেলার সবচেয়ে পুরাতন ও সর্ববৃহত্ শিল্প-প্রতিষ্ঠান।
বাংলাদেশের উত্তরাঞ্চলের রংপুর বিভাগের পঞ্চগড় জেলা সদরের ধাক্কামারা এলাকায় এই শিল্প কমপ্লেক্সটি অবস্থিত।
১৯৬৫ সালে এই শিল্প প্রতিষ্ঠানটির নির্মাণ শুরু হয়ে ১৯৬৯ সালে শেষ হয় এবং ১৯৬৯-৭০ সাল থেকে এতে চিনি উৎপাদন শুরু করা হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
পাবনা চিনি কল লিমিটেড

পাবনা চিনি কল লিমিটেড বাংলাদেশের পাবনা জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
বাংলাদেশের উত্তর-পশ্চিমাঞ্চলের রাজশাহী বিভাগের পাবনা জেলার পাবনা-রাজশাহী মহাসড়কের ঈশ্বরদীর দাশুড়িয়া ইউনিয়নের পাকুড়িয়া মৌজার কালিকাপুরে এই শিল্প কমপ্লেক্সটি অবস্থিত।
১৯৯২ সালের ২৭ ডিসেম্বর ঈশ্বরদী উপজেলার দাশুড়িয়া ইউনিয়নের পাকুড়িয়া মৌজায় ৬০ একর জমির উপর পাবনা চিনিকল সরকারী উদ্যোগে প্রতিষ্ঠিত হয়। ১৯৯৪-৯৫ অর্থবছরে তৎকালীন সরকার মিলটি আনুষ্ঠানিক উদ্বোধন করেন। ১৯৯৭-৯৮ অর্থবছরে আখ মাড়াই মৌসুমে কারখানায় পরীক্ষামূলক উৎপাদন শুরু হয়। কারখানাটি বাণিজ্যিকভাবে চিনি উৎপাদন শুরু করে ১৯৯৮-৯৯ অর্থবছরে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
ফরিদপুর চিনি কল লিমিটেড

ফরিদপুর চিনি কল লিমিটেড বাংলাদেশের ফরিদপুর জেলায় অবস্থিত দক্ষিণ-পশ্চিমাঞ্চলের একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
বাংলাদেশের মধ্যাঞ্চলের ঢাকা বিভাগের ফরিদপুর জেলার মধুখালী উপজেলায় ঢাকা-খুলনা মহাসড়ক এর সামান্য উত্তর দিকে এই শিল্প কমপ্লেক্সটি অবস্থিত।
বিআইডিসি'র ব্যবস্থাপনায় ১৯৭৪ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৭৬ সালে সমাপ্ত হয় এবং ১৯৭৬-৭৭ সাল থেকে এতে চিনি উৎপাদন শুরু হয়। সে সময়ে ফরিদপুুর-৩ থেকে নির্বাচিত জাতীয় সংসদ সদস্য ব্যারিস্টার সৈয়দ কামরুল ইসলাম মোহাম্মদ সালেহউদ্দিন এই মিল প্রতিষ্ঠায় অগ্রণী ভূূমিকা পালন করেন।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ১,০১৬ মেট্রিক টন এবং বার্ষিক উৎপাদনের ক্ষমতা ১০ হাজার ১৬০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
মোবারকগঞ্জ চিনি কল লিমিটেড

মোবারকগঞ্জ চিনিকল লিমিটেড বাংলাদেশের ঝিনাইদহ জেলায় অবস্থিত দক্ষিণাঞ্চলের একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনিকল।
বাংলাদেশের দক্ষিণ-পশ্চিমাঞ্চলের খুলনা বিভাগের ঝিনাইদহ জেলার কালীগঞ্জ উপজেলার নলডাঙ্গার মোবারকগঞ্জ এলাকায় এই শিল্প প্রতিষ্ঠানটি অবস্থিত।
১৯৬৫ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৮ সালে সমাপ্ত হয় এবং ১৯৬৭-৬৮ সাল থেকে এটিতে চিনি উৎপাদন শুরু হয়। বাংলাদেশের স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প প্রতিষ্ঠানটি চিনি উৎপাদন কারখানা, বাণিজ্যিক খামার , জৈব সারকারখানা এবং অফিস, বিদ্যালয়, অতিথি ভবন ও আবাসন ভবনের সমন্বয়ে গঠিত।
১২৫০০ মেট্রিক টন
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
রংপুর চিনি কল লিমিটেড

রংপুর চিনি কল লিমিটেড বাংলাদেশের গাইবান্ধা জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
বাংলাদেশের উত্তরাঞ্চলের রংপুর বিভাগের গাইবান্ধা জেলার গোবিন্দগঞ্জ উপজেলার মহিমাগঞ্জে এই শিল্প কমপ্লেক্সটি অবস্থিত।
১৯৫৪ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৭ সালে সমাপ্ত হয় এবং ১৯৫৭-৫৮ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে। চিনিকলটির মালিকানাধীন সাহেবগঞ্জ বাণিজ্যিক খামারের ১ হাজার ৮৪২ জমির মধ্যে ৪৫০ একর জমি রংপুর ইপিজেড নির্মাণের জন্য সরকারিভাবে সিদ্ধান্ত গৃহীত হয়েছে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।
রাজশাহী চিনি কল লিমিটেড

রাজশাহী চিনি কল লিমিটেড যা হারিয়ানা চিনি কল নামেও পরিচিত হলো, বাংলাদেশের রাজশাহী জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।
বাংলাদেশের উত্তর-পশ্চিমাঞ্চলের রাজশাহী বিভাগের রাজশাহী জেলার পবা উপজেলার হরিয়ান ইউনিয়নে এই চিনি শিল্প কমপ্লেক্সটি অবস্থিত।
১৯৬২ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে।
এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।
এই মিলের দৈনিক আখ মাড়াই করার ক্ষমতা ২,০০০ মেট্রিক টন এবং বার্ষিক উৎপাদনের ক্ষমতা ২০,০০০ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
জয়নব বিনতে আলী

যায়নাব বিনতে আলী (; আরো পরিচিত: জয়নব, জইনব; উপাধিঃ "সৈয়েদা/সৈয়েদাহ/সাইয়্যেদা") ছিলেন চতুর্থ রাশিদুন খলিফা আলি ইবনে আবি তালিবের কন্যা। তিনি আলি ইবনে আবি তালিব এবং তার স্ত্রী ফাতিমার তৃতীয় সন্তান।
কিথ ফ্লেচার

কিথ উইলিয়াম রবার্ট ফ্লেচার (; জন্ম: ২০ মে, ১৯৪৪) ওরচেস্টারশায়ারের ওরচেস্টার এলাকায় জন্মগ্রহণকারী সাবেক ও বিখ্যাত ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন ‘জিনম’ ডাকনামে পরিচিত কিথ ফ্লেচার।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্সের প্রতিনিধিত্ব করেন। দলীয় সঙ্গীগণ তাকে ‘এসেক্সের দৈত্য’ ডাকনামে আখ্যায়িত করেন। দলে তিনি মূলতঃ ব্যাটসম্যানের দায়িত্ব পালন করেন। ডানহাতে ব্যাটিংয়ের পাশাপাশি লেগ ব্রেক বোলিংয়েও পারদর্শিতা দেখিয়েছেন তিনি। এছাড়াও তিনি দলের অধিনায়কের দায়িত্ব পালন করেছেন।
নিজ গ্রাম কলডিকোটে খেলতে শুরু করেন তিনি। এরপর তিনি হার্টফোর্ডশায়ারের রয়স্টোনে চলে যান। সেখানে ক্রিকেট ক্লাবের দ্বিতীয় একাদশে ১৩ বছর বয়সে খেলতে নামেন। খুব শীঘ্রই তিনি প্রথম একাদশে খেলার সুযোগ পান। রয়স্টোনের পক্ষে প্রথম সেঞ্চুরি করেন ও প্রথম একাদশে অভিষেকলগ্নে সেরা বোলিং ৯/২০ করেন। সতেরো বছর বয়সে এসেক্সের পক্ষে কাউন্টি ক্রিকেটে খেলা শুরু করেন। ১৯৭৪-৭৫ ও ১৯৮৮ - এ দুই মৌসুমে এসেক্স দলের অধিনায়কত্ব করেন ও সফলকাম হন।
সমগ্র খেলোয়াড়ী জীবনে ৫৯ টেস্ট ও ২৪টি একদিনের আন্তর্জাতিকে অংশ নিয়েছেন তিনি। ৩৯.৯০ গড়ে ৩,২৭২ রান তোলেন।
১৯৬৮ সালে হেডিংলিতে ইংল্যান্ড দলের পক্ষে টেস্ট অভিষেক ঘটে। প্রতিপক্ষ অস্ট্রেলিয়ার বিপক্ষে মাঠে নামার সময় ইয়র্কশায়ারের জনতা তার পরিবর্তে ফিল শার্পের অন্তর্ভুক্তি চেয়েছিল। স্লিপে অবস্থানকালে ক্যাচ ফেলে দেন। এছাড়াও প্রথম ইনিংসে শূন্য রানে আউট হন।
বিংশতিতম টেস্টে তিনি তার প্রথম শতক হাঁকান। এরপর তিনি প্রতি চার টেস্টে সেঞ্চুরি করেছেন। জাতীয় দলের নেতৃত্বে থাকা টনি লুইস ও টনি গ্রেগের সময়ে তার ব্যাটিং বিচ্ছুরণ ঘটে। কিন্তু ১৯৭৭ সালে মাইক ব্রিয়ারলি’র অধিনায়কত্বকালীন তিনি স্থিমিত হয়ে যান। ব্রিয়ারলি’র অবসর ও ইয়ান বোথামের স্বল্পকালীন নেতৃত্বের চার বছর পর ফ্লেচার পুনরায় স্বরূপে আবির্ভূত হন। ১৯৮১-৮২ মৌসুমে ভারতে সফরে দলের অধিনায়ক হিসেবে যান। কিন্তু সিরিজটি তার ভালভাবে সম্পন্ন হয়নি। দূর্বল আম্পায়ারিংয়ের ফলে দ্বিতীয় টেস্টে আউট হন। সিরিজের মাঝখানে জিওফ্রে বয়কট দেশে ফিরে যান। দলের অর্ধেক সদস্য গ্রাহাম গুচের নেতৃত্বে দক্ষিণ আফ্রিকায় বিদ্রোহী দলের সফরে চলে যায়। ভারতের বিপক্ষে ছয় টেস্টের সিরিজটিতে ১-০ ব্যবধানে পরাজিত হয় তার দল। এরপর শ্রীলঙ্কায় একমাত্র টেস্টে খেলতে যান। দল নির্বাচকমণ্ডলীর সভাপতি পিটার মে তাকে পদত্যাগে বাধ্য করান।
১৯৯৩ থেকে ১৯৯৫ সাল পর্যন্ত ইংল্যান্ড দলের ম্যানেজারের দায়িত্ব পান। এ সময়ে ইংল্যান্ড দল ২৬ টেস্টের মধ্যে পনেরোটিতে পরাজিত হয় ও মাত্র পাঁচটিতে জয় পায়। পরে তিনি এসেক্সের প্রথম একাদশের কোচের দায়িত্ব পালন করেন। ২০০১ সালে সাবেক দলীয় সঙ্গী গ্রাহাম গুচ তার স্থলাভিষিক্ত হন।
ক্রিকেট লেখক কলিন ব্যাটম্যানের মতে, কিথ ফ্লেচার দলীয় সঙ্গীদের কাছ থেকে বিশ্বস্ততা ও প্রতিপক্ষের কাছ থেকে শ্রদ্ধার পাত্রে পরিণত হয়েছেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।